OpenLLM-France/wikimedia huggingface dataset:
# Dugesia artesiana

Dugesia artesiana és una espècie de triclàdide dugèsid que habita l'aigua dolça de Queensland, Austràlia.

## Descripció
### Caràcters diagnòstics

D. artesiana es caracteritza per una combinació única de trets morfològics de l'aparell copulador: conducte ejaculador presumiblement central, obertura asimètrica dels oviductes al canal de la bursa, canal de la bursa infranucleat, absència de reforç extern del canal de la bursa, diafragma petit, absència de conducte entre la vesícula seminal intrabulbar i el diafragma.

### Descripció general

Els espècimens conservats fan fins a 14 mm de longitud i 2 mm d'amplada. Presenten un color dorsal groguenc-marronós no gaire intens amb una densitat variable de taquetes fosques. Això fa que la pigmentació dorsal variï del marró fosc al groc-marró clar. La coloració s'aclareix al marges del cos i al voltant de la regió faríngea. La superfície ventral és més pàl·lida que la dorsal. El nombre de grànuls de pigment observats a les seccions histològiques són variables entre individus. D. artesiana presenta dos ulls o òrgans fotoreceptors on el cap, de forma triangular, s'estreta. La faringe està localitzada posteriorment al cos. L'obertura de la boca es troba a la terminació posterior de la bossa faríngea.

## Distribució

D. artesiana s'ha trobat únicament en dos localitats de mostreig, que presenten una distància entre elles de 8 km. L'holotip és original de la reserva Edgbaston, font Blue eye, Queensland, Austràlia. L'altra localitat que es coneix també és a Edgbaston.
Es coneix una altra espècie de Dugesia originària d'Austràlia, D. notogaea, que es troba a Hervey Range, Queensland.

## Referències

* 1 2 3 Sluys, R.; Grant, L.J.; Blair, D. 2007: Freshwater planarians from artesian springs in Queensland, Australia (Platyhelminthes, Tricladida, Paludicola). Contributions to zoology, 76: 9-19.
* ↑ Sluys, R.; Kawakatsu, M.; Winsor, L. (1998). "The genus Dugesia in Australia, with its phylogenetic analysis and historical biogeography (Platyhelminthes, Tricladida, Dugesiidae)". Zoologica Scripta 27 (4): 273.

## Enllaços externs

* Bush Heritage Australia, Edgbaston Reserve (anglès)
Espècies de Dugesia :
# Sílvia Leal Auge

Sílvia Leal Auge (Manresa, Bages, 13 d'abril de 1976) és una corredora de muntanya i raquetes de neu catalana.
Durant la temporada 1992-93 s'inicià en l'atletisme entrenant i competint amb el Club Atlètic Manresa. Com a membre del Centre Excursionista del Solsonès, participà en diverses proves de la Copa d'Espanya de quilòmetre vertical, i l'any 2012, a Finestrat, a la Marina Baixa, aconseguí el títol de subcampiona del Món de Kilòmetres verticals. L'any 2012 aconseguí el 1er lloc a la Copa Catalana de Raquetes de neu, i també fou primera classificada al Campionat d'Espanya de curses de muntanya per seleccions. Com a integrant de la selecció catalana de curses de muntanya, també participà en proves de la Copa del Món. Amb la selecció catalana de raquetes de neu, participà en proves de la Copa d'Europa i assolí la tercera posició en la classificació final d'aquesta competició el 2012. L'any 2018, competint a la Copa d'Espanya de carreres per muntanya verticals, de la Federació Espanyola d'Esports de Muntanya i Escalada (FEDME), queda primera classificada en la Categoria Veterana-A Femenina.

## Referències

* 1 2 3 «Sílvia Leal Auge». Enciclopèdia de l'esport català. Barcelona: Grup Enciclopèdia Catalana.
* ↑ «Sílvia Leal, subcampiona del Món de Kilòmetre vertical». Nació Digital, 13-11-2012 [Consulta: 16 febrer 2020].
* ↑ «Copa de España de carreras por montaña verticales, FEDME. Gran Premio Inov-8 2018ː Podiums por categoria». Federació Espanyola d'Esports de Muntanya i Escalada (FEDME). Arxivat de l'original el 25 de febrer 2021. [Consulta: 16 febrer 2020].
# Ramy

Ramy és una sèrie de televisió de comèdia dramàtica estatunidenca que es va estrenar el 19 d'abril de 2019 a Hulu. El maig de 2019, Hulu va renovar la sèrie per a una segona temporada, que es va estrenar el 29 de maig de 2020. La sèrie és protagonitzada per Ramy Youssef com a personatge principal. El juliol de 2020, Hulu va renovar la sèrie per a una tercera temporada, que es va estrenar el 30 de setembre de 2022. S'ha subtitulat al català per a FilminCAT.
La sèrie ha estat elogiada per la seva representació dels musulmans estatunidencs quan la majoria de representacions de la cultura pop occidental són "normalment com els dolents". El gener de 2020, Youssef va ser guardonat amb el Globus d'Or al millor actor en una sèrie de televisió musical o comèdia pel seu paper a Ramy. A més, Youssef va ser nominat a dos premis Primetime Emmy a la millor direcció d'una sèrie de comèdia i al millor actor destacat en una sèrie còmica, i el 2020 també va rebre el premi Peabody.

## Referències

* ↑ Pedersen, Erik. «'Pen15' & 'Ramy' Renewed For Season 2 On Hulu». Deadline Hollywood, May 1, 2019. [Consulta: May 1, 2019].
* ↑ Hipes, Patrick. «Hulu Sets Premiere Dates For 'The Great', 'Ramy' And 'Solar Opposites' – TCA». Deadline Hollywood, January 17, 2020. [Consulta: January 17, 2020].
* ↑ Otterson, Joe. «'Ramy' Renewed for Season 3 at Hulu». Variety, July 9, 2020. [Consulta: July 9, 2020].
* ↑ Cordero, Rosy «'Ramy': Hulu Sets Season 3 Premiere Date». , August 17, 2022.
* ↑ «Ramy». Goita què fan, ara!. [Consulta: 8 maig 2024].
* ↑ Deb, Sopan. «'Ramy' Is a Quietly Revolutionary Comedy». The New York Times, April 18, 2019. [Consulta: February 7, 2020].
* ↑ Gomez, Patrick. «Exclusive: Ramy Youssef's Peabody Award speech—plus the (thankfully) diverse list of 2020 winners». AV Club, June 11, 2020. [Consulta: June 11, 2020].
# Pomona (desambiguació)

«Pomona» té aquests significats:
* Mitologia: Pomona, deessa romana
* Geografia:
** Pomona (Califòrnia), localitat estatunidenca a l'estat de Califòrnia
** Pomona (Kansas), localitat estatunidenca a l'estat de Kansas
** Pomona (Nova Jersey), localitat estatunidenca a l'estat de Nova Jersey
** Pomona (Nova York), localitat estatunidenca a l'estat de Nova York
* Miscel·lània:
** (32) Pomona, un asteroide
* Botànica
** Pomona (botànica), reproducció fidedigna d'una fruita
Viccionari
# Asshur-Nadinshum

Asshur-Nadishum o Aššur-nādin-šum va ser rei de Babilònia entre els anys 700 aC i 694 aC. Era el fill gran del rei d'Assíria Sennàquerib (705 aC-681 aC).
El seu pare el va col·locar al tron de Babilònia en substitució del caldeu Bel-ibni a qui havia hagut de destituir per una rebel·lió organitzada contra Assíria. L'any 694 aC, Mushezib-Marduk, que s'havia rebel·lat contra els assiris i que després seria rei de Babilònia, va organitzar un gran exèrcit format per una coalició contra Sennàquerib. Mentre el rei d'Assíria estava ocupat combatent-lo, el rei d'Elam va atacar pel nord el regne de Babilònia, va saquejar Sippar l'any 694 aC i va avançar ràpidament cap a la capital. Va fer presoner el rei Asshur-Nadishum, que va portar al seu regne. Se'n desconeix la sort, però segurament va morir executat a l'exili. El rei d'Elam va posar al seu lloc Nergal-ushezib.

## Referències

* ↑ Bertman, Stephen. Handbook to Life in Ancient Mesopotamia. Nova York: Oxford University Press, 2005, p. 79. ISBN 9780195183641.
* ↑ Glassner, Jean-Jacques. Mesopotamian chronicles. Boston: Brill, 2005, p. 197. ISBN 9789004130845.
# Llista de digitacions de dolçaines

La dolçaina és un aeròfon de doble canya de la família de l'oboè.

## Digitació de la dulzaina castellana

La dulzaina castellana està afinada en Fa♯. La figura mostra la digitació d'aquesta dulzaina sense claus.

## Digitació de la dolçaina valenciana

La dolçaina valenciana és un instrument transpositor, el so real de cada nota està a una cinquena per dalt de la seva anotació.
# Dugesia ariadnae

Dugesia ariadnae és una espècie de triclàdide dugèsid que habita els rius de l'illa de Naxos, Grècia. El nom específic fa referència a Ariadna, filla del rei Minos de Creta.

## Filogènia

L'anàlisi molecular més completa de Dugesia realitzada fins avui indica que D. ariadnae està estretament emparentada amb altres espècies gregues, principalment de l'est del mar Egeu.
| Dugesia | D. aethiopica D. sicula D. etrusca D. ilvana D. gonocephala D. benazzii D. hepta D. cretica D. elegans D. damoae D. effusa D. improvisa D. ariadnae D. arcadia D. malickyi D. aenigma D. sagitta D. parasagitta |

## Referències

* ↑ De Vries, E.J. «On the species of the Dugesia gonocephala group (Platyhelminthes, Turbellaria, Tricladida) from Greece» (en anglès). Bijdragen tot de Dierkunde, 54, 1, 1984, pàg. 101-126.
* ↑ Solà, E.; Sluys, R.; Gritzalis, K.; Riutort, M. «Fluvial basin history in the northeastern Mediterranean region underlies dispersal and speciation patterns in the genus Dugesia (Platyhelminthes, Tricladida, Dugesiidae)» (en anglès). Molecular Phylogenetics and Evolution, 66, 3, 2013, pàg. 877-888. DOI: 10.1016/j.ympev.2012.11.010.
Espècies de Dugesia :
# Ramà

Ramà és un personatge bíblic. Era fill de Cuix i pare de Sabà i Dedan, tal com s'explica al Gènesi i al Primer llibre de les Cròniques.
En el lament d'Ezequiel per la ruïna de Tir la tribu de Ramà és mencionada, juntament amb la de Sabà, com un poble mercader que proveïa els habitants de Tir de perfums de primera qualitat, or i tota mena de pedres precioses.
El poble de Ramà se situa a la península d'Aràbia, al golf Pèrsic.

## Referències

* ↑ Gn 10:7
* ↑ 1Cr 1:9
* ↑ Ez 27:22
# Pomoxis

Pomoxis és un gènere de peixos pertanyent a la família dels centràrquids.

## Etimologia

Del grec πώμα (opercle) i οξύς (esmolat).

## Alimentació

Totes dues espècies es nodreixen principalment de peixos més petits, incloent-hi els joves dels seus depredadors (com ara, el lluç de riu, el luci masquinongi i la lucioperca groga). La seua dieta també inclou zooplàncton, insectes i crustacis.

## Distribució geogràfica

Es troba a Nord-amèrica.

## Taxonomia

* Pomoxis annularis (Rafinesque, 1818)
* Pomoxis nigromaculatus (Lesueur, 1829)

## Observacions

Ambdues espècies són populars entre els afeccionats a la pesca esportiva.

## Referències

* ↑ The Taxonomicon (anglès)
* 1 2 3 ZipCodeZoo (anglès)
* ↑ Erickson, J.G., 1952. Age and growth of the black and white crappies, Pomoxis nigromaculatus (LeSueur) and Pomoxis annularis (Rafinesque), in Clear Lake, Iowa. Iowa St. Coll. J. Sci. 26(3):491-505.
* ↑ Muoneke, M.I., C.C. Henry i O.E. Maughan, 1992. Population structure and food habits of white crappie Pomoxis annularis (Constantine Samuel Rafinesque|Rafinesque) in a turbid Oklahoma reservoir. J. Fish Biol. 41(4):647-654.
* ↑ Vanderpuye, C.J. i K.D. Carlander, 1971. Age, growth and condition of black crappie, Pomoxis nigromaculatus (LeSueur) in Lewis and Clark Lake, South Dakota, 1954 to 1967. Iowa State J. Sci. 45(4):541-555.
* ↑ Witt, A. Jr., 1952. Age and growth of the white crappie, Pomoxis annularis (Rafinesque), in Missouri. PhD thesis, University of Missouri. 213 p.
* ↑ Rafinesque, C. S., 1818. Description of three new genera of fluviatile fish, Pomoxis, Sarchirus and Exoglossum. Journal of the Academy of Natural Sciences, Philadelphia v. 1 (pt 2): 417-422, Pl. 17.
* ↑ Cuvier, G. & Valenciennes, A., 1829. Histoire naturelle des poissons. Tome troisième. Suite du Livre troisième. Des percoïdes à dorsale unique à sept rayons branchiaux et à dents en velours ou en cardes. Historie naturelle des poissons. v. 3: i-xxviii + 2 pp. + 1-500, Pls. 41-71.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Bibliografia

* Ellis, Jack, 1993. The Sunfishes-A Fly Fishing Journey of Discovery. Bennington, VT: Abenaki Publishers, Inc.. ISBN 0-936644-17-6.
* Fritzsche, R.A., 1982. Osteichthyes. A: Parker, S.P., Synopsis and Classification of Living Organisms, vol. 2. McGraw-Hill, Nova York: 858-944.
* Malo, John, 1981. Fly-Fishing for Panfish. Minneapolis, Minnesota: Dillon Press Inc.. ISBN 0875182089.
* Rice, F. Philip, 1964. America's Favorite Fishing-A Complete Guide to Angling for Panfish. Nova York: Harper Row.
* Rice, F. Philip, 1984. Panfishing. Nova York: Stackpole Books. ISBN 0-943822-25-4.

## Enllaços externs

* Crappie Fishing Videos Arxivat 2011-12-03 a Wayback Machine. (anglès)
* www.crappie.net (anglès)
* www.crappie.com (anglès)
# Constel·lació del Peix Volador

* Aquest article tracta sobre la constel·lació. Si cerqueu el peix alat, vegeu «orenol».
El Peix Volador (Volans) és una constel·lació de l'hemisferi sud. Fou una de les dotze constel·lacions creades per Pieter Dikszoon Keyser i Frederick de Houtman entre 1595 i 1597, i apareguda per primera vegada a l'obra de Johann Bayer Uranometria el 1603.

## Estrelles principals

Les estrelles més brillants d'aquesta constel·lació són totes, com a màxim, de la 4a magnitud: β Volantis (magnitud 3,77), γ ² Volantis (magnitud 3,78), ζ Volantis (magnitud 3,93), δ Volantis (magnitud 3,97) i α Volantis (magnitud 4,00).
γ Volantis és una estrella doble.

### Taula de les estrelles de Volans

| Estrella | Magnitud aparent | Magnitud absoluta | Distància (anys llum) | Tipus espectral |
| β Vol | 3,77 | 1,17 | 108 | K1III |
| γ² Vol | 3,78 | 0,59 | 142 | K0III |
| ζ Vol | 3,93 | 0,86 | 134 | K0III |
| δ Vol | 3,97 | -2,56 | 660 | F6II |
| α Vol | 4,00 | 1,09 | 124 | A2-3IVm |
| ε Vol | 4,35 | -2,12 | 642 | B6IV |
| HR 3280 | 5,06 | 0,27 | 296 | K1III |
| HR 2662 | 5,18 | 0,44 | 290 | K3III |
| θ Vol | 5,19 | 0,86 | 239 | A0V |
| η Vol | 5,28 | 0,09 | 356 | A0-1IV-V |
| κ¹ Vol | 5,33 | -0,06 | 391 | B9III-IV |
| HR 3537 | 5,34 | 1,74 | 171 | F5IV |
| ι Vol | 5,41 | -0,76 | 559 | B7IV |
Nota: Els valors numèrics provenen de les dades mesurades pel satèl·lit Hipparcos Arxivat 2016-03-03 a Wayback Machine.

## Objectes celestes

Aquesta constel·lació conté pocs objectes del cel profund. Es pot remarcar la galàxia espiral barrada NGC 2442 i la galàxia AM 0644-741 que està composta d'un nucli groc envoltat d'un anell de cúmuls globulars blaus.

## Història

La constel·lació Volans (originalment anomenada Piscis Volans), com moltes altres de l'hemisferi sud, no data de l'època antiga; fou creada pels navegants neerlandesos Pieter Dirksz Keyser i Frederick de Houtman al final del segle xvi i popularitzada per Johann Bayer el 1603.

## Referències

* ↑ «Constel·lació del Peix Volador». Gran Enciclopèdia Catalana. Barcelona: Grup Enciclopèdia Catalana.
* ↑ «Volans» (en anglès). Encyclopædia Britannica. [Consulta: 28 desembre 2020].
# Willies

Willies és un municipi francès, situat a la regió dels Alts de França, al departament del Nord. L'any 2006 tenia 143 habitants. Es troba a 110 km de Lilla, Brussel·les o Reims (Marne), a 55 km de Valenciennes, Mons, 40 km de Charleroi, a 15 km d'Avesnes-sur-Helpe i a 10 km de Fourmies.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 312 | 295 | 342 | 399 | 498 | 495 | 516 | 543 | 542 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 505 | 456 | 407 | 335 | 297 | 271 | 252 | 229 | 218 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 201 | 185 | 182 | 215 | 199 | 189 | 165 | 154 | 140 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 134 | 137 | 107 | 105 | 128 | 139 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Laurent Meresse | |
# Nisa (Portugal)

Nisa és un municipi portuguès, situat al districte de Portalegre, a la regió d'Alentejo i a la subregió de l'Alto Alentejo. L'any 2004 tenia 8.047 habitants. Limita a l'oest i al nord amb Vila Velha de Ródão, a l'est amb Extremadura, al sud-est amb Castelo de Vide, al sud amb Portalegre, al sud-oest amb Gavião i a nord-oest amb Mação.

## Personatges il·lustres

* Álvaro Semedo, (1585 - 1658) jesuïta, escriptor, sinòleg, i traductor, missioner a la Xina durant el final de la dinastia Ming i principis de la dinastia Qing.

## Població

Població del concelho de Nisa (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3267 | 6125 | 13255 | 16697 | 17976 | 10734 | 9864 | 8585 | 8047 |

## Freguesies

* Alpalhão
* Amieira do Tejo
* Arez
* Espírito Santo (Nisa)
* Montalvão
* Nossa Senhora da Graça (Nisa)
* Santana
* São Matias
* São Simão
* Tolosa
# ENMASA

ENMASA (Empresa Nacional de Motores de Aviación S.A.) fou el nom que li va donar l'Administració de l'Estat a l'antiga Elizalde, en ser nacionalitzada i passar sota el control de l'INI.

## Història

El 27 de desembre de 1951 es va firmar amb l'Estat espanyol la nacionalització de l'antiga Elizalde argüint raons de Defensa Nacional, per formar part de l'INI, i continuar construint motors d'aviació, amb les necessàries modernitzacions.
En aquest context es va continuar amb la fabricació i modernització dels motors Beta, Sirio, i Tigre, però també se'n van crear de nous com els Alción, Flecha, i es va obtenir la llicència de la casa francesa Turbomeca per fabricar els turboreactors Marboré II i el turbohèlix Artouste per fabricar el turboreactor Marboré M21 i el turbohèlix Artouste.
Això va comportar el trasllat de la fàbrica del Passeig de Sant Joan, al barri del Bon Pastor, que pertany al districte de Sant Andreu (Barcelona), al costat de les instal·lacions de La Maquinista Terrestre y Marítima, al carrer de Sant Adrià amb carrer de la Ciutat d'Asunción, i la creació d'una nova factoria a Torrejón de Ardoz.
Mentre que la fàbrica de Barcelona es dedicava, sobretot, a la fabricació de motors d'aviació, la segona era més aviat el lloc on s'acoblaven els motors als avions a què anaven destinats, o a manteniment de material aeronàutic.
El 1959, la fàbrica de Barcelona va ser adquirida per Mercedes-Benz, per fabricar primer motors estàtics i després furgonetes, i acabà en la societat MEVOSA. Mentre que la de Torrejón de Ardoz, s'incorporava en el grup CASA, i continuà en el manteniment de reactors.

## Motors d'aviació ENMASA

| Tipus | Procedència | Potència | Estat |
| B-1/4 | Elizalde | 775 CV | Sèrie |
| Tigre | Elizalde | 120/150 CV | Sèrie |
| Sirio | Elizalde | 500 CV | Sèrie |
| Alción | Pròpia | 275 CV | Sèrie |
| Flecha | Pròpia | 95 CV | Prototip |
| Marboré M21 | Turbomeca | 400 kg | Sèrie |
| Artouste | Turbomeca | 400 CV | Sèrie |

## Vegeu també

* Arquitectura dels motors de pistó
* Turboreactor
* Llista de motors d'aviació fabricats a Espanya

## Referències

* ↑ [«Fundació Elizalde – Història (castellà)». Arxivat de l'original el 2012-07-22. [Consulta: 24 abril 2011]. Fundació Elizalde – Història (castellà)]
* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 36. ISBN 84-612-7902-6.

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 15. ISBN 84-612-7902-6.

## Enllaços externs

* Fundació Elizalde Arxivat 2012-07-22 a Wayback Machine. (castellà)
# Tamotsu Suzuki

Tamotsu Suzuki (鈴木 保, 29 de abril de 1947) és un exfutbolista i entrenador japonès. Va dirigir la selecció femenina de futbol del Japó (1989-1996 i 1999).

## Referències

* ↑ Japan Football Association(japonès)
# Port Washington (Wisconsin)

Port Washington és una població dels Estats Units a l'estat de Wisconsin. Segons el cens del 2000 tenia 10.467 habitants.

## Demografia

Segons el cens del 2000, Port Washington tenia 10.467 habitants, 4.071 habitatges, i 2.756 famílies. La densitat de població era de 1.049,7 habitants per km².
Dels 4.071 habitatges en un 34,4% hi vivien nens de menys de 18 anys, en un 56,6% hi vivien parelles casades, en un 7,9% dones solteres, i en un 32,3% no eren unitats familiars. En el 26,4% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,8% tenia menys de 18 anys, un 8,1% entre 18 i 24, un 31,8% entre 25 i 44, un 21,6% de 45 a 60 i un 12,7% 65 anys o més.
L'edat mediana era de 36 anys. Per cada 100 dones de 18 o més anys hi havia 96,2 homes.
La renda mediana per habitatge era de 53.827 $ i la renda mediana per família de 62.215 $. Els homes tenien una renda mediana de 42.266 $ mentre que les dones 26.532 $. La renda per capita de la població era de 24.862 $. Aproximadament el 2,7% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Washington» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Port Washington». American Fact Finder. Oficina del Cens dels Estats Units, 12-01-2010.
# Convent de Sant Francesc (Valladolid)

El convent de Sant Francesc, de Valladolid, Espanya, va ser fundat al segle xiii i situat extramurs de la ciutat, enfront de la plaça del mercat (que seria la futura Plaça Major). El convent va ser protegit i patrocinat en aquest segle per donya Violant, esposa del rei Alfons X el Sabio. La seva existència va incidir molt en la vida social i religiosa de la ciutat durant fins a 1836, en què va ser demolit i els seus solars van ser posats a la venda. A partir d'aquesta data, passa a formar part del patrimoni perdut de Valladolid.
Cristóbal Colóm va morir a Valladolid al maig de 1506 i va ser enterrat a l'església d'aquest convent de franciscans, encara que segueix sense saber-se en quina casa o hospital va morir exactament. Durant la commemoració del V centenari de la seva mort, l'ajuntament de Valladolid va col·locar una placa en el seu record en el lloc on es trobava el convent de Sant Francesc.

## Història del convent

Els franciscans van arribar a la ciutat de Valladolid en el primer terç del segle xiii, encara que hi ha moltes discussions sobre la data exacta. El document de fundació està perdut i els diferents historiadors i investigadors han anat barrejant dates concordes amb altres esdeveniments i amb els viatges que el propi San Francisco fes a Espanya per fundar convents. L'arquitecte i acadèmic de Belles arts Juan Agapito i Revilla fa esment a la data de 1210 com a arribada dels franciscans a Valladolid prenent com a referències les opinions dels historiadors d'aquesta ciutat Matías Sangrador i Vítores, Ortega Rubio, González García-Valladolid i Juan Antolínez de Burgos (l'historiador més antic) que diu en la seva Història de Valladolid.
En els primers anys del segle XX es va donar a conèixer un manuscrit (que s'havia donat per perdut) escrit en 1660, amb el títol abreujat d'Història inèdita del convent de San Francisco de Valladolid. Ho va descobrir l'erudit Antonio de Nicolás i els estudiosos del text i divulgadors van ser Agapito i Revilla i José Martí i Monsó, guardant l'original a la biblioteca del Col·legi de Santa Creu de Valladolid. L'autor d'aquest descobriment és el pare franciscà Matías de Sobremonte. Aquest frare va ser un estudiós de la història dels convents de la seva ordre, entre els quals s'explica aquest de Valladolid. Sobremonte parla de la tradicional data de 1210 com a fundació del convent val·lisoletà però al mateix temps ho posa en dubte fent altres consideracions. Investigadors dels segles XX i XXI han assegurat una data posterior, cap a 1230, estant completament d'acord en quins van ser els començaments i en el seu posterior trasllat en la dècada dels 60 del segle xiii.

## Notes

* ↑ J. M. Quadrado
* ↑ En 1513
* ↑ En el seu